**SE ako Objednávateľ, verzia 01/10/2018**

**č. zmluvy Objednávateľa: 46........**

**SAP č. Dodávateľa: .........**

|  |  |
| --- | --- |
| zmluva O dielo | |
| uzavretá v zmysle § 536 a nasl. zákona č. 513/1991 Zb. Obchodný zákonník v platnom znení  (ďalej len „**Zmluva**”) | |
| uzavretá medzi: | |
| Obchodné meno: | **Slovenské elektrárne, a.s.** |
| Sídlo: | Mlynské nivy 47, 821 09 Bratislava |
| IČO: | 35 829 052 |
| DIČ: | 2020261353 |
| IČ DPH: | SK2020261353 |
| v mene spoločnosti koná: | Meno a priezvisko, funkcia |
|  | Meno a priezvisko, funkcia |
| Zapísaný v: | Obchodnom registri Okresného súdu Bratislava I., odd.: Sa, č. vl.: 2904/B |
| (ďalej len „**Objednávateľ**”) | |
| a | |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Registrácia pre daň z pridanej hodnoty (DPH): | V prípade zahraničného zhotoviteľa celý tento riadok odstráňte (údaj sa nachádza v dokumente „Vyhlásenie o daňovej pozícii a prepojenosti“).  **Tuzemský zhotoviteľ** uvedie jednu z nasledovných 2 možností:  1. možnosť: platiteľ DPH v zmysle § 4  2. možnosť: neplatiteľ DPH v zmysle  zákona č. 222/2004 Z.z. o DPH v znení neskorších predpisov |
| v mene spoločnosti koná: | Meno a priezvisko, funkcia |
|  | Meno a priezvisko, funkcia |
| Zapísaný v: |  |
| (ďalej len „**Zhotoviteľ**”) | |
| (Objednávateľ a Zhotoviteľ ďalej spolu tiež „**Zmluvné strany**” alebo osobitne „**Zmluvná strana**”) | |

1. PREDMET ZMLUVY
   1. Predmet a účel Zmluvy

Predmetom tejto Zmluvy je stanoviť práva a povinnosti Zmluvných strán a podmienky obchodného vzťahu medzi Zmluvnými stranami, ktoré sa budú aplikovať na vykonanie diela uvedeného v bode 1.2 tejto Zmluvy Zhotoviteľom pre Objednávateľa.

* + 1. Účelom tejto Zmluvy je paušálna dodávka technickej podpory a realizácia servisných prác na riadiacom systéme SPPA T2000 na 3. a 4. bloku atómovej elektrárne Mochovce.
  1. Špecifikácia predmetu plnenia

V zmysle podmienok tejto Zmluvy, súčasťou ktorej sú **Všeobecné obchodné podmienky Slovenských elektrární, a.s.**, v zmysle bodu 3.1 tejto Zmluvy (ďalej len „**VOP**“), sa Zhotoviteľ zaväzuje vykonať pre Objednávateľa a Objednávateľ sa zaväzuje od Zhotoviteľa prevziať a zaplatiť cenu za vykonanie nasledovného diela:

**Servisné práce pre riadiaci systém T2000** v rozsahu:

* + 1. podpora prvej úrovne na lokalite 8/5
    2. hotline podpora 24/7
    3. manažér (koordinátor) zmluvy
    4. korektívna údržba

(ďalej len „**predmet Zmluvy**“ alebo „**predmet plnenia**“).

Detailná technická špecifikácia predmetu plnenia sa nachádza v Prílohe č. 2 Zmluvy (ďalej len „**Technická špecifikácia**“).

Zmluvné strany sa dohodli, že každé jednotlivé plnenie v zmysle bodov 1.2.1 až 1.2.4 realizované na základe samostatnej písomnej požiadavky sa považuje za samostatné dielo (ďalej aj len „**Dielo**“).

* 1. Spôsob vykonania Diela podľa bodu 1.2
     1. Zhotoviteľ bude vykonávať jednotlivé činnosti v zmysle bodov 1.2.1 až 1.2.4 na základe písomných požiadaviek vystavených oprávnenými osobami za Objednávateľa s pozíciou určenou v zmysle interných predpisov Objednávateľa (ďalej len „**Písomná požiadavka**“). Každá písomná požiadavka musí obsahovať:

1. popis požadovanej činnosti – presnú špecifikáciu konkrétneho predmetu plnenia;
2. požadovaný termín nástupu na vykonanie príslušného plnenia;
3. identifikáciu zariadenia dotknutého poruchou; v prípade výkonu podľa bodu 1.2.4;
4. popis poruchy; v prípade výkonu podľa bodu 1.2.4;
5. miesto odovzdania a prevzatia Diela.
   * 1. Písomná požiadavka musí byť Zhotoviteľovi odoslaná najneskôr 48 hodín pred termínom, do ktorého je povinný nastúpiť na vykonanie Diela v zmysle tejto písomnej požiadavky.
     2. Zhotoviteľ je povinný potvrdiť Objednávateľovi akceptáciu písomnej požiadavky bez zbytočného odkladu po jej doručení. Písomná požiadavka a potvrdenie písomnej požiadavky budú druhej Zmluvnej strane zasielané e-mailom.

V prípade urgencie bude písomná požiadavka zadávaná Objednávateľom Zhotoviteľovi na základe telefonickej výzvy Objednávateľa a bude Objednávateľom dodatočne písomne zaslaná Zhotoviteľovi formou e-mailu.

* + 1. Na zadávanie písomných požiadaviek podľa tejto Zmluvy v mene Objednávateľa sú oprávnené osoby s pozíciou určenou v zmysle interných predpisov Objednávateľa a na ich akceptáciu v mene Zhotoviteľa je/sú oprávnený/í Manažér/i Zmluvy v zmysle bodu 4.2 Zmluvy.
    2. Každá jednotlivá oprava podľa bodu 1.2.4 na základe písomnej požiadavky musí byť vykonaná minimálne v nasledovnom rozsahu:

1. obhliadka zariadenia dotknutého poruchou;
2. vypracovanie správy z obhliadky v zmysle bodu 1.3.6 Zmluvy;
3. doručenie kalkulácie ceny Diela, vypracovanej Zhotoviteľom v zmysle bodu 5.1.3 Zmluvy (ďalej len „**Kalkulácia**“), Objednávateľovi v súlade s bodom 1.3.8 Zmluvy;
4. odstránenie poruchy, vrátane prípadnej výmeny poškodených častí zariadenia;
5. preskúšanie funkcií opraveného zariadenia vykonaním skúšky v zmysle bodu 9.2.5 a nasl. VOP, ktoré tvoria Prílohu č. 1 k tejto Zmluve;
6. odovzdanie opraveného zariadenia, spolu s protokolom o oprave ako aj protokolom o vykonanej skúške v prípade, ak je súčasťou Diela, Objednávateľovi;
7. v prípade opravy zariadenia mimo priestorov Objednávateľa –zabezpečenie prepravy zariadenia do miesta vykonania opravy a po uskutočnení opravy zabezpečenie prepravy naspäť k Objednávateľovi v prípade, ak preprava je súčasťou Diela.
   * 1. Zhotoviteľ po vykonaní obhliadky vykoná v **montážnom denníku** (ďalej len „**Denník**“) zápis, ktorý bude obsahovať:
8. špecifikáciu poruchy;
9. identifikáciu rozsahu prác a zoznam materiálu a súčiastok potrebných na vykonanie opravy;
10. určenie miesta vykonania opravy;
11. určenie času potrebného na vykonanie opravy.

Takýto zápis v Denníku sa považuje za **správu z obhliadky**.

* + 1. V prípade, že poruchu zariadenia zistí Zhotoviteľ počas vykonávania iného plnenia v zmysle tejto Zmluvy, oznámi to bez zbytočného odkladu Objednávateľovi. Zhotoviteľ vykoná obhliadku tohto zariadenia aj bez písomnej požiadavky Objednávateľa, v termíne dohodnutom s Objednávateľom podľa závažnosti poruchy a s ohľadom na prebiehajúce iné plnenie. Zhotoviteľ vykoná zápis z takejto obhliadky v zmysle predchádzajúceho bodu Zmluvy.
    2. Zhotoviteľ najneskôr do 3 pracovných dní od vykonania obhliadky doručí Objednávateľovi Kalkuláciu vypracovanú v zmysle bodu 5.1.3 Zmluvy.
    3. V prípade, že je na vykonanie opravy potrebné použiť materiál alebo súčiastky nad rámec cenníka, ktorý tvorí prílohu tejto Zmluvy, musia byť identifikované v Kalkulácii v súlade s bodom 5.1.5 Zmluvy. Zhotoviteľ je oprávnený použiť takýto materiál alebo súčiastky iba v prípade, ak boli odsúhlasené Objednávateľom formou zápisu v Denníku.
    4. V prípade potreby vykonania opravy zariadenia mimo priestorov Objednávateľa je Zhotoviteľ povinný uviesť cenovú ponuku na prepravu zariadenia v Kalkulácii v súlade s bodom 5.1.5 Zmluvy. Zhotoviteľ je oprávnený zabezpečiť takúto prepravu iba v prípade, ak bola odsúhlasená Objednávateľom formou zápisu v Denníku.
  1. Zneškodnenie alebo zhodnotenie odpadu
     1. Súčasťou predmetu plnenia **nie je** zneškodnenie alebo zhodnotenie odpadu. Zhotoviteľ je pri manipulácii s odpadmi povinný dodržiavať postupy podľa interných predpisov Objednávateľa, s ktorými bol preukázateľne oboznámený pred nástupom na výkon predmetu plnenia.
     2. Zmluvné strany sa dohodli, že Zhotoviteľ je povinný pri manipulácii s odpadmi dodržiavať ustanovenia uvedené v Prílohe č. 1 –VOP, článok XXIV. Ochrana životného prostredia, bod 24.7 Nakladanie s odpadmi.
     3. Zmluvné strany sa dohodli, že Zhotoviteľ nesmie zneškodniť alebo zhodnotiť železný šrot, farebné kovy a Objednávateľom presne určené časti odpadu, vrátane odpadu, ktorý je vhodný na ďalšie využitie v domácnosti. Tieto odpady zostávajú majetkom Objednávateľa.
  2. Dodávané dokumenty

Zhotoviteľ sa zaväzuje **okrem dokumentov uvedených v Technickej špecifikácii, ktorá tvorí Prílohu č. 2 tejto Zmluvy,** odovzdať Objednávateľovi najneskôr pri prevzatí Diela nasledovné dokumenty:

* + - 1. návod na použitie,
      2. príslušnú technickú dokumentáciu,
      3. vyhlásenia o zhode,
      4. protokoly a certifikáty o skúškach zariadení,
      5. návody na obsluhu, opravy a údržbu zariadení,
      6. atesty materiálov použitých pri vykonaní Diela,
      7. doklady o vykonaných skúškach, resp. listiny stanovené všeobecne záväznými právnymi predpismi alebo príslušnými technickými predpismi,
      8. kópie certifikátov alebo iných obdobných dokumentov, ktorými je schválené uvedenie Diela do obehu a jeho užívanie v zmysle príslušných právnych predpisov,
      9. doklady preukazujúce technické riešenie a kvalitu dodávok a zmluvných výkonov v rámci Diela, najmä doklady potrebné pri dokladovaní stavebnej skúšky v zmysle platných právnych predpisov; pri investičných projektoch:
* realizačnú dokumentáciu so zakreslením všetkých zmien a drobných odchýlok,
* dokumentáciu skutočného vyhotovenia so zakreslením všetkých zmien a drobných odchýlok oproti realizačnej dokumentácii,
* sprievodnú technickú dokumentáciu pozostávajúcu najmä z protokolov o vykonaných predpísaných alebo dohodnutých skúškach, osvedčení (certifikáty) o použitých materiáloch, protokolov o vykonaní východiskových revízií elektrozariadení, montážny denník / stavebný denník / denník služieb a pod.,
  + - 1. doklady preukazujúce nadobudnutie licencie, alebo iného práva duševného vlastníctva v prípade, že v Diele, resp. jeho súčasti je predmet takéhoto duševného vlastníctva vyjadrený (napr. software),
      2. v prípade prepravy Diela alebo jeho súčasti mimo územia Slovenskej republiky, prepravné doklady preukazujúce prepravu Diela, resp. súčasti Diela zo Slovenskej republiky do iného členského štátu Európskej únie a z členského štátu Európskej únie do Slovenskej republiky.
  1. Zabezpečenie kvality

Realizácia Diela patrí do **1.** kategórie zabezpečovania kvality.

Realizácia Diela patrí do 1. kategórie zabezpečovania kvality, ak súvisí s vybraným zariadením v zmysle zákona č. 541/2004 Z. z. o mierovom využití jadrovej energie (ďalej len „atómový zákon“) a vykonávacích vyhlášok k atómovému zákonu, alebo ak ide o Dielo, ktoré môže ovplyvniť prevádzku uvedených zariadení. Do 1. kategórie patrí aj Dielo, ktoré nespĺňa požiadavky vyššie uvedené, ale môže iným spôsobom ovplyvniť jadrovú bezpečnosť jadrového zariadenia (spravidla podliehajú dozoru ÚJD SR).

Pri vykonávaní Diela je Zhotoviteľ povinný zabezpečiť splnenie príslušných povinností v zmysle ustanovení bodu 18.2 VOP, ktoré tvoria Prílohu č. 1 k tejto Zmluve. Ostatné podmienky súvisiace s týmto bodom Zmluvy sú uvedené v Prílohe č. 1 – VOP, článok XVIII. Systémy manažérstva dodávateľa.

1. Uzatvorenie zmluvy a zmeny
   1. Platnosť

Táto Zmluva je platná dňom jej podpisu Zmluvnými stranami.

* 1. Účinnosť

Táto Zmluva nadobúda účinnosť dňom jej platnosti podľa bodu 2.1 tejto Zmluvy.

* 1. Trvanie Zmluvy

Táto Zmluva sa uzatvára na dobu určitú, a to do **24 mesiacov odo dňa jej účinnosti**.

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok IV. Uzatvorenie zmluvy a zmeny.

1. Výklad zmluvy
   1. Všeobecné obchodné podmienky spoločnosti Slovenské elektrárne, a.s. (VOP)

Zhotoviteľ berie na vedomie a výslovne súhlasí, že ostatné podmienky vzťahujúce sa na túto Zmluvu sú uvedené vo **VOP**, verzia **01.10.2019**, ktoré tvoria Prílohu č. 1 k tejto Zmluve.

Zhotoviteľ vyhlasuje, že sa s obsahom ustanovení VOP oboznámil, ich obsah je mu známy a berie na vedomie skutočnosť, že VOP sú pre neho záväzné a podpisom tejto Zmluvy sa zaväzuje dodržiavať ich ustanovenia.

* 1. Všeobecné technické podmienky

Zhotoviteľ sa zaväzuje, že pri vykonávaní Diela v priestoroch Objednávateľa bude dodržiavať podmienky uvedené vo Všeobecných technických podmienkach plnenia v SE (závody), verzia 01.10.2019, ktoré tvoria Prílohu č. 4 tejto Zmluvy (ďalej len „VTP“).

* 1. Prednosť ustanovení
     1. V prípade rozporu medzi podmienkami uvedenými v tejto Zmluve a podmienkami uvedenými v jej prílohách, resp. súčastiach má prednosť text tejto Zmluvy.
     2. V prípade rozporu medzi ustanoveniami jednotlivých príloh má Technická špecifikácia prednosť pred VTP.
     3. V prípade rozporu medzi podmienkami uvedenými vo VOP a podmienkami uvedenými vo VTP majú prednosť VTP pred VOP.

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok V. Výklad.

1. komunikácia
   1. Kontaktné osoby

Kontaktnou osobou v zmluvných veciach je:

za Objednávateľa:

**Ing. Soňa Puchelová, strategický nákupca,** [**sona.puchelova@seas.sk**](mailto:sona.puchelova@seas.sk)**, +421 33 597 2693, +421 910 673 273**

za Zhotoviteľa:

**...........**

**[Poznámka: doplňte meno a priezvisko, funkciu, kontaktný e-mail a tel. čísla]**

* 1. Manažéri Zmluvy

Na účely vykonávania organizačných a realizačných úkonov na základe ustanovení tejto Zmluvy sú určené nasledovné osoby:

Manažér Zmluvy za Objednávateľa:

**...........**

Manažér Zmluvy za Zhotoviteľa:

**...........**

**[Poznámka: doplňte meno a priezvisko, funkciu, kontaktný e-mail a tel. čísla]**

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok VI. Komunikácia.

1. CENA, FAKTURAČNÉ a platobné podmienky
   1. Cena
      1. Objednávateľ sa zaväzuje zaplatiť za Dielo cenu, ktorá bude určená spôsobom uvedeným v nasledujúcich bodoch tohto článku Zmluvy (ďalej len „**cena za Dielo**“alebo„**cena**“).
      2. Zmluvné strany sa dohodli, že cena za Dielo bude uhradená na základe faktúry vystavenej Zhotoviteľom po vykonaní a prevzatí Diela na základe Písomnej požiadavky. Podkladom pre vystavenie faktúry za Dielo na základe Písomnej požiadavky je preberací protokol vykonaného Diela , vyhotovený v zmysle bodu 6.7.1 tejto Zmluvy (ďalej len „**Preberací protokol**“), potvrdený Manažérom Zmluvy za Objednávateľa a za Zhotoviteľa v zmysle bodu 4.2 tejto Zmluvy.
      3. **cena za Dielo podľa bodu 1.2**

Zmluvné strany sa dohodli, že cena za Dielo bude určená podľa **Kalkulácie** vypracovanej Zhotoviteľom v nasledovnej štruktúre:

1. cena za podporu prvej úrovne na lokalite 8/5;
2. cena za hotline podporu 24/7;
3. cena za koordinátora zmluvy;
4. cena za korektívnu údržbu;
5. cena za materiál a súčiastky potrebné na vykonanie opravy;
6. cena za náklady pracovníkov Zhotoviteľa súvisiace s výkonom korektívnej údržby;
7. prípadné vedľajšie náklady súvisiace s vykonaním opravy, v členení podľa jednotlivých položiek;

pričom:

ad a) cena za podporu prvej úrovne na lokalite 8/5 je dohodnutá v paušálnej výške ……. EUR bez DPH /1 kalendárny rok, pričom sa bude fakturovať štvrťročne v súlade s bodom 5.1.3 vo výške ………. EUR bez DPH.

Cena za hotline podporu prvej úrovne na lokalite 8/5 odo účinnosti Zmluvy do konca príslušného kalendárneho štvrťroka (resp. od začiatku príslušného kalendárneho štvrťroka do konca účinnosti Zmluvy) bude určená súčinom počtu začatých kalendárnych dní odo dňa účinnosti Zmluvy do konca príslušného kalendárneho štvrťroka (resp. súčinom počtu začatých kalendárnych dní od začiatku príslušného kalendárneho štvrťroka do konca účinnosti Zmluvy) a jednej tristošesťdesiatpätiny (1/365) ročnej ceny za podporu prvej úrovne na lokalite 8/5.

ad b) cena za hotline podporu 24/7 je dohodnutá v paušálnej výške ……. EUR bez DPH /1 kalendárny rok, pričom sa bude fakturovať štvrťročne v súlade s bodom 5.1.3 vo výške ………. EUR bez DPH.

Cena za hotline podporu 24/7 odo účinnosti Zmluvy do konca príslušného kalendárneho štvrťroka (resp. od začiatku príslušného kalendárneho štvrťroka do konca účinnosti Zmluvy) bude určená súčinom počtu začatých kalendárnych dní odo dňa účinnosti Zmluvy do konca príslušného kalendárneho štvrťroka (resp. súčinom počtu začatých kalendárnych dní od začiatku príslušného kalendárneho štvrťroka do konca účinnosti Zmluvy) a jednej tristošesťdesiatpätiny (1/365) ročnej ceny za hotline podporu 24/7.

ad c) cena za koordinátora zmluvy je dohodnutá v paušálnej výške ……. EUR bez DPH /1 kalendárny rok, pričom sa bude fakturovať štvrťročne v súlade s bodom 5.1.3 vo výške ………. EUR bez DPH.

Cena za koordinátora zmluvy odo účinnosti Zmluvy do konca príslušného kalendárneho štvrťroka (resp. od začiatku príslušného kalendárneho štvrťroka do konca účinnosti Zmluvy) bude určená súčinom počtu začatých kalendárnych dní odo dňa účinnosti Zmluvy do konca príslušného kalendárneho štvrťroka (resp. súčinom počtu začatých kalendárnych dní od začiatku príslušného kalendárneho štvrťroka do konca účinnosti Zmluvy) a jednej tristošesťdesiatpätiny (1/365) ročnej ceny za koordinátora zmluvy.

ad d) cena za korektívnu údržbu bude určená podľa skutočne vykonaného počtu hodín jednotlivých druhov činností špecialistov a príslušnej ceny za jednu odpracovanú hodinu príslušného špecialistu (ďalej len „**hodinová sadzba**“), uvedených v cenníku, ktorý tvorí **Prílohu č. 3** tejto Zmluvy.

Zmluvné strany sa dohodli, že v prípade, ak cena za práce bude určená na základe hodinovej sadzby, pre postup Zmluvných strán pri fakturácii platia ustanovenia bodu 7.2.4 VOP.

ad e) cena za materiál a súčiastky bude určená na základe cenníka, ktorý tvorí **Prílohu č. 3** tejto Zmluvy. V prípade materiálov alebo súčiastok nad rámec cenníka je Zhotoviteľ povinný tieto identifikovať v Kalkulácii.

Individuálna cena, množstvo a typ  použitého materiálu, súčiastok a náhradných dielov bude vopred písomne odsúhlasená „manažérom zmluvy“ Objednávateľa v denníku. Cena bude stanovená na základe nákupných faktúr Dodávateľa (alebo obdobný doklad na preukázanie ceny).

Oprávnená osoba Objednávateľa „manažér zmluvy“ je oprávnená odsúhlasiť Individuálnu cenu materiálov, súčiastok a náhradných dielov (ďalej „ND“) v úhrne počas trvania zmluvného vzťahu maximálne vo výške **........** EUR bez DPH na základe predloženej ponuky od dodávateľa materiálov, súčiastok a ND. V prípade vyčerpania uvedeného limitu počas trvania zmluvného vzťahu budú jednotkové ceny materiálov, súčiastok a ND odsúhlasené v zmysle platných podpisových oprávnení Objednávateľa prostredníctvom kontaktnej osoby Objednávateľa v zmluvných veciach.

Dodávateľ sa zaväzuje, že cena materiálov súčiastok a ND nepresiahne bežnú trhovú cenu.

ad f) cena za náklady pracovníkov Zhotoviteľa súvisiace s výkonom korektívnej údržby do miesta plnenia a späť (vrátane letenky, prenájmu vozidla, ubytovania a diét) bude určená podľa skutočné vykonaných ciest jednotlivých pracovníkov Zhotoviteľa, počtu dní pracovníkov Zhotoviteľa pri výkone korektívnej údržby v mieste plnenia a jednotkových cien jednotlivých nákladov súvisiacich s výkonom korektívnej údržby uvedených v prílohe č. 3 – Cenník.

Počet pracovníkov Zhotoviteľa pre výkon korektívnej údržby bude vopred písomne - mailom odsúhlasený oprávnenými osobami v zmysle bodu 4.2 Zmluvy pri potvrdení písomnej požiadavky Objednávateľa Zhotoviteľom v zmysle bodov 1.3.3 a 1.3.4 Zmluvy.

Počet pracovníkov Zhotoviteľa a skutočný počet dní pracovníkov Zhotoviteľa pri výkone korektívnej údržby v mieste plnenia a čas strávený na ceste bude následne písomne odsúhlasený a potvrdený „manažérom zmluvy“ Objednávateľa pri prebratí Diela a zanamenaný v denníku a v Preberacom protokole.

* 1. Obsah ceny
     1. Zhotoviteľ vyhlasuje, že sa úplne oboznámil s rozsahom, skutočným stavom a charakterom predmetu Diela a riadne zhodnotil a ocenil všetky práce trvalého alebo dočasného charakteru, ktoré sú potrebné na riadne splnenie jeho záväzkov vyplývajúcich z tejto Zmluvy a že pri ponúkaní ceny za Dielo Objednávateľovi:
        1. sa podrobne oboznámil s projektovou dokumentáciou, technickou špecifikáciou a touto Zmluvou, vrátane jej príloh,
        2. preveril miestne podmienky na stavenisku, resp. miesta realizácie Diela,
        3. v kalkulácii ceny za Dielo zohľadnil všetky technické podmienky a termíny dodávky v rozsahu stanovenom v projektovej dokumentácii, technickej špecifikácii a Zmluve,
        4. do ceny za Dielo zahrnul všetky práce, materiály a zariadenia potrebné na realizáciu Diela aj v prípade, že neboli stanovené v  projektovej dokumentácii, technickej špecifikácii a tejto Zmluve, ale charakter Diela si také práce, materiály a zariadenia vyžaduje v súlade s projektovou dokumentáciou, technickou špecifikáciou a touto Zmluvou,
        5. zohľadnil v dohodnutých zmluvných podmienkach v zmysle tejto Zmluvy všetky svoje požiadavky voči Objednávateľovi súvisiace s predmetom tejto Zmluvy, o ktorých v čase uzavretia Zmluvy vedel, alebo s prihliadnutím na všetky okolnosti mal alebo mohol vedieť.
     2. V prípade, že Zhotoviteľ je platiteľom DPH v SR, k cene za Dielo bude aplikovaná DPH podľa zákona č. 222/2004 Z.z. o DPH v znení neskorších predpisov platného v deň vzniku daňovej povinnosti.
  2. Fakturačné podmienky
     1. Faktúra musí obsahovať všetky náležitosti v zmysle platnej legislatívy a ostatné požadované údaje v zmysle tejto Zmluvy.

V prípade, ak Zhotoviteľ vyhotoví faktúru, ktorá nespĺňa náležitosti v zmysle platnej legislatívy alebo v zmysle tejto Zmluvy a Objednávateľovi z tohto dôvodu bude zo strany orgánov finančnej správy Slovenskej republiky vyrubená pokuta alebo budú uplatnené iné sankcie (napríklad neuznanie nároku na odpočet DPH, dorubenie DPH a pod.), Objednávateľ má právo vyfakturovať Zhotoviteľovi náhradu škody vo výške takto vyrubenej pokuty alebo iných sankcií a Zhotoviteľ má povinnosť takúto faktúru Objednávateľovi uhradiť.

* + 1. Zhotoviteľ je povinný zasielať faktúry pre Objednávateľa na adresu:

**Slovenské elektrárne, a.s.**

**Odbor fakturácie**

**Závod Atómové elektrárne Mochovce**

**P.O.BOX 11**

**935 39 Mochovce**

* 1. Platobné podmienky

Splatnosť faktúry

Lehota splatnosti faktúry je **60 dní odo dňa doručenia** faktúry Objednávateľovi na adresu podľa bodu 5.3.2 tejto Zmluvy. Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok VII. Cena, fakturačné a platobné podmienky, ako aj článok VIII. Daňové podmienky.

1. vykonanie diela
   1. Miesto vykonania Diela
      1. Miestom vykonávania Diela uvedeného v bode 1.2 Zmluvy sú:

**Slovenské elektrárne, a.s., závod 3. a 4. blok Elektrárne Mochovce**

**935 39 Mochovce**

* + 1. Miesto vykonania Diela na základe písomnej požiadavky je uvedené v príslušnej písomnej požiadavke.
  1. Miesto odovzdania a prevzatia Diela
     1. Miestom odovzdania a prevzatia Dielauvedeného v bode 1.2 Zmluvy je miesto jeho vykonávania v zmysle bodu 6.1.1 Zmluvy.
     2. V prípade Diela vykonávaného na základe Písomnej požiadavky je miesto odovzdania a prevzatia Diela uvedené v Písomnej požiadavke.
  2. Pracovníci vykonávajúci predmet plnenia

Zhotoviteľ sa zaväzuje, že predmet plnenia bude vykonávaný pracovníkmi, ktorí majú odbornú spôsobilosť v súlade s právnymi predpismi Slovenskej republiky a s požiadavkami Objednávateľa v zmysle Technickej špecifikácie tvoriacej Prílohu č. 2 tejto Zmluvy.

Zhotoviteľ má v úmysle využívať na vykonávanie predmetu plnenia pracovníkov uvedených v Prílohe č. 6 Zmluvy – Zoznam pracovníkov.

V prípade, že po podpise tejto Zmluvy bude potrebné zmeniť niektorého z pracovníkov uvedených v Prílohe č. 6 Zmluvy, Zhotoviteľ je povinný predložiť Manažérovi Zmluvy za Objednávateľa finálny Zoznam pracovníkov najneskôr 30 dní pred začatím vykonávania plnenia v zmysle Zmluvy, pokiaľ Zmluva nebola uzatvorená neskôr, spolu s dokladmi preukazujúcimi splnenie požiadaviek na odbornú spôsobilosť za tých pracovníkov, za ktorých neboli predložené. V prípade nedodržania lehoty uvedenej v prechádzajúcej vete si Objednávateľ môže uplatniť voči Zhotoviteľovi zmluvnú pokutu v zmysle bodu 10.1.2 Zmluvy.

V priebehu vykonávania predmetu plnenia je zmena pracovníka vykonávajúceho predmet plnenia podmienená preukázaním splnenia požiadaviek na technickú a odbornú spôsobilosť zo strany Zhotoviteľa v rovnakom rozsahu, v akom bola preukázaná za pôvodného pracovníka. Manažér Zmluvy za Objednávateľa na základe predložených dokladov posúdi splnenie požiadaviek a v prípade, že stanovené požiadavky boli splnené, schváli zmenu pracovníka vykonávajúceho predmet plnenia, a to formou zápisu v Denníku, resp. iným záznamom. Objednávateľ si vyhradzuje právo odmietnuť pracovníka, ak bol pracovník hodnotený zo strany Objednávateľa s výsledkom „nedostatočný“.

* 1. Vykonanie Diela

Zhotoviteľ sa zaväzuje urobiť všetko potrebné pre riadne a včasné vykonanie Diela (t.j. vykonať všetky výkony potrebné pre riadne a včasné vykonanie a ukončenie Diela) tak, aby vykonané Dielo riadne zodpovedalo v celom rozsahu všetkým platným právnym predpisom. Pokiaľ sa počas vykonávania Diela vyskytnú podstatné skutočnosti, o ktorých Zmluvné strany vopred nemali vedomosť, Zhotoviteľ je povinný bez zbytočného odkladu ihneď na mieste pri vykonávaní Diela o týchto skutočnostiach informovať Objednávateľa a tieto skutočnosti uviesť aj do Denníka, ak je vedený. Ak Zhotoviteľ tieto skutočnosti neoznámi Objednávateľovi podľa predchádzajúcej vety, Objednávateľ nie je povinný akceptovať žiadne pripomienky k neskôr zisteným skutočnostiam a platí, že tieto boli Zhotoviteľovi známe pred uzavretím Zmluvy.

* 1. Kontroly a skúšky

Zhotoviteľ je povinný Dielo pred jeho odovzdaním podrobiť skúškam alebo technickej kontrole (ďalej len „Skúška“) podľa podmienok uvedených v ustanoveniach bodu 9.2.5 VOP, ktoré tvoria Prílohu č. 1 k tejto Zmluve.

* 1. Lehota dodania a prevzatia Diela

Zhotoviteľ sa zaväzuje začať vykonávať Dielo od prvého dňa účinnosti Zmluvy a vykonať Diela v nasledovných lehotách, resp. termínoch:

Termíny vykonania jednotlivých Diel budú určené v písomných požiadavkách Objednávateľa v zmysle bodu 1.3.1 Zmluvy.

* + 1. Diela podľa bodu 1.2 Zmluvy budú odovzdané a prevzaté po ich vykonaní.
    2. Termíny uvedené v tomto bode Zmluvy musia byť Zhotoviteľom presne dodržané tak, aby akýmkoľvek spôsobom neboli ovplyvnené, posunuté, resp. oneskorené práce na vykonávaní Diela Zhotoviteľom.
    3. V prípade, ak Zhotoviteľ nie je schopný splniť uvedené termíny v bežnom pracovnom čase, je povinný samostatne, ako aj na príkaz Objednávateľa zabezpečiť vykonávanie Diela vo viacerých zmenách, resp. nadčasových hodinách bez toho, aby tým Objednávateľovi vznikli dodatočné náklady. Dohodnutá cena za Dielo sa v takýchto prípadoch nemení.
  1. Prevzatie Diela
     1. O prevzatí Diela sa spíše **Preberací protokol**, ktorý podpíšu obe Zmluvné strany a ktorý bude obsahovať:
* popis Diela,
* potvrdenie o vykonaní predpísaných testov/Skúšok,
* zoznam odovzdávaných dokumentov,
* kód tovaru podľa Spoločného colného sadzobníka v prípade, ak súčasťou Diela je aj dodanie tovaru,
* v prípade prevzatia posledného Diela vykonávaného na základe tejto Zmluvy aj údaj o počte nevrátených vstupných identifikačných kariet alebo preukazov (ďalej len „**IDK vstupu**“) pridelených pracovníkom Zhotoviteľa,
* čitateľné mená a priezviská a podpisy Manažérov Zmluvy za obidve Zmluvné strany v zmysle bodu 4.2 tejto Zmluvy,
* dátum prevzatia Diela Objednávateľom,
* miesto prevzatia Diela.
  + 1. Zhotoviteľ je povinný najneskôr pri prevzatí Diela zo strany Objednávateľa odovzdať Objednávateľovi doklady, ktoré sú potrebné na prevzatie a na užívanie Diela, v zmysle bodu 1.5 Zmluvy a prípadné ďalšie dokumenty, uvedené v príslušnej Písomnej požiadavke.

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok IX. Vykonanie plnenia.

1. Subdodávatelia

Zhotoviteľ bude vykonávať Dielo 1. možnosť: bez účasti subdodávateľov. 2. možnosť: aj prostredníctvom nasledovných subdodávateľov:

|  |  |  |  |
| --- | --- | --- | --- |
| Názov subdodávateľa | IČO | Predmet plnenia | podiel na max. cene prác (%)\* |
|  |  |  |  |
|  |  |  |  |
|  |  |  |  |
| Spolu: |  |

Poznámka:

\* údaj sa neuvádza v prípade, že ide o živnostníka

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok X. Subdodávatelia.

1. Náhrada škody

Ustanovenia týkajúce sa náhrady škody sú uvedené v Prílohe č. 1 – VOP, článok XIII. Zodpovednosť za škodu.

1. Záruka a zodpovednosť za vady

Ustanovenia týkajúce sa záruky a zodpovednosti za vady sú uvedené Prílohe č. 1 – VOP, článok XIV. Záruka a zodpovednosť za vady.

1. zmluvné pokuty a sankcie

Ustanovenia týkajúce sa zmluvných pokút a sankcií sú uvedené v Prílohe č. 1 – VOP, článok XV. Zmluvné pokuty a sankcie.

* 1. Zmluvné pokuty

Okrem zmluvných pokút uvedených vo VOP si Zmluvné strany pre účely tejto Zmluvy dohodli aj nasledovné zmluvné pokuty:

* + 1. V prípade, že Zhotoviteľ nepredloží plán kvality dodávky alebo plán kvality vybraného zariadenia na odsúhlasenie Objednávateľovi do 30 dní od podpisu Zmluvy v zmysle bodu 18.2.8 VOP, môže si Objednávateľ uplatniť u Zhotoviteľa zmluvnú pokutu vo výške **800,- EUR**.
    2. V prípade, že Zhotoviteľ nepredloží Objednávateľovi Zoznam pracovníkov v zmysle bodu 6.3 Zmluvy v lehote 30 dní, môže si Objednávateľ uplatniť voči Zhotoviteľovi zmluvnú pokutu vo výške **1000,- EUR**.
    3. V prípade, ak sa preukáže vyhlásenie Zhotoviteľa podľa bodu 16.4 tejto Zmluvy ako nepravdivé Zhotoviteľ je povinný uhradiť Objednávateľovi zmluvnú pokutu podľa vo výške **10.000.- EUR**.

1. prerušenie prác a ukončenie zmluvy

Ustanovenia týkajúce sa prerušenia prác a ukončenia Zmluvy sú uvedené Prílohe č. 1 – VOP, článok XVI. Prerušenie prác a ukončenie Zmluvy.

Pokiaľ sa Zmluvné strany nedohodnú inak, predčasné ukončenie Zmluvy má za následok ukončenie všetkých záväzkov uzatvorených na základe Písomných požiadaviek, podľa ktorých ešte práva a povinnosti Zmluvných strán nezanikli vzájomným plnením, a to aj v prípade, ak sa porušenie Zmluvy, či už podstatné alebo nepodstatné, týka iba niektorého záväzku podľa Písomnej požiadavky. Pre postup Zmluvných strán pri predčasnom ukončení Zmluvy platia príslušné ustanovenia Prílohy č. 1 – VOP,článok XVI. Prerušenie prác a ukončenie Zmluvy.

1. systémy manažérstva dodávateľa
   1. Systém manažérstva bezpečnosti

Zhotoviteľ je povinný pre účely tejto Zmluvy disponovať funkčným systémom manažérstva bezpečnosti, ktorý zodpovedá požiadavkám OHSAS 18001. Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok XVIII. Systémy manažérstva dodávateľa.

1. Poistenie

Zhotoviteľ je povinný získať a počas celej doby platnosti Zmluvy udržiavať a na požiadanie Objednávateľa preukázať poistenie zodpovednosti za škodu do výšky 500.000,- EUR.

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok XX. Poistenie.

1. **Dôvernosť informácií**

Ustanovenia týkajúce sa dôvernosti informácií sú uvedené v Prílohe č. 1 – VOP, článok XXII. Dôvernosť informácií.

1. **súdna príslušnosť**

Ustanovenia týkajúce sa súdnej príslušnosti sú uvedené v Prílohe č. 1 – VOP, článok XXIX. Spory.

1. **osobitné ustanovenia**
   1. **Doložka o partnerstve**

Zhotoviteľ berie na vedomie, že podpisom tejto Zmluvy je povinný rešpektovať ustanovenia Doložky o partnerstve, verzia 01/10/2014, ktorej znenie je zverejnené na internetovej stránke:

<http://www.seas.sk/obstaravanie>

a vyhlasuje, že sa s predmetom Doložky o partnerstve oboznámil, jej obsah je mu známy a berie na vedomie skutočnosť, že Doložka je pre neho záväzná.

* 1. **Ponuka zamestnania**

Objednávateľ a Zhotoviteľ sa dohodli, že počas plnenia tejto Zmluvy a počas šiestich mesiacov od ukončenia plnenia podľa tejto Zmluvy, nebude Zhotoviteľ priamo či nepriamo ponúkať zamestnanie zamestnancom Objednávateľa, ktorí sa podieľali na plnení tejto Zmluvy. V prípade porušenia tejto povinnosti ide o podstatné porušenie Zmluvy a Objednávateľ je oprávnený uplatniť si zmluvnú pokutu vo výške **3.300,- EUR** za každé preukázané porušenie tohto zákazu.

* 1. **Ochrana citlivých informácií podľa Atómového zákona**

Zmluvné strany berú na vedomie, že pri plnení tejto Zmluvy môžu byť medzi Zmluvnými stranami vzájomne sprístupnené citlivé informácie, ktoré podliehajú ochrane podľa zákona č. 541/2004 Z.z. o mierovom využívaní jadrovej energie (atómový zákon) a o zmene a doplnení niektorých zákonov (ďalej len „Atómový zákon“). Citlivé informácie alebo dokumentácia obsahujúca citlivé informácie nesmú byť zverejnené, nesmú byť poskytnuté tretej strane a Zmluvné strany majú povinnosť postupovať tak, aby počas plnenia Zmluvy bolo poskytnutie informácií jednotlivým osobám limitované len na poskytnutie nevyhnutných informácií pre plnenie podľa tejto Zmluvy. Zmluvné strany sa dohodli, že v pochybnostiach sa predpokladá, že každá informácia má citlivý charakter podľa §3 ods. 14 Atómového zákona. Ak Zhotoviteľ poruší ustanovenia podľa tohto bodu, bude sa takéto porušenie povinností posudzovať ako únik dôvernej informácie a za takéto porušenie Zmluvy si Objednávateľ môže uplatniť zmluvnú pokutu podľa bodu 15.8 VOP, ktoré tvoria Prílohu č. 1 k tejto Zmluve.

* 1. Udelenie sublicencie k softvéru tretích strán

Ak je predmetom dodania na základe tejto Zmluvy softvér tretích strán, Zhotoviteľ vyhlasuje, že je oprávnený softvér tretích strán dodať Objednávateľovi a zároveň je oprávnený udeliť sublicenciu k dodávanému softvéru tretej strany. V prípade, ak sa preukáže vyhlásenie Zhotoviteľa ako nepravdivé Zhotoviteľ je povinný uhradiť Objednávateľovi zmluvnú pokutu podľa bodu 10.1.3. Zhotoviteľ je voči Objednávateľovi zároveň zodpovedný za škodu, ktorá vznikne Objednávateľovi v dôsledku nepravdivosti vyhlásenia Zhotoviteľa a/alebo porušenia práv tretích strán, a to vo výške, v akej škoda prevyšuje zmluvnú pokutu uhradenú v zmysle predchádzajúcej vety.

1. záverečné USTANOVENIA
   1. Prílohy

Neoddeliteľnou súčasťou tejto Zmluvy sú nasledovné prílohy:

Príloha č. 1 – Všeobecné obchodné podmienky spoločnosti Slovenské elektrárne, a.s., verzia **01.10.2019**

Príloha č. 2 – Technická špecifikácia

Príloha č. 3 –Cenník

Príloha č. 4 – Všeobecné technické podmienky plnenia v Slovenských elektrárňach, a.s. (závody), verzia **01.10.2019**

Príloha č. 5 – Vyhlásenie o daňovej pozícii a prepojenosti (zahraničný dodávateľ) / Vyhlásenie o prepojenosti (tuzemský dodávateľ)

Príloha č. 6 – Zoznam pracovníkov

Príloha č. 7 – Súhlas s vykonaním auditu systému manažérstva kvality obstarávateľom, ktorý môže byť vykonaný kvalifikovanými pracovníkmi obstarávateľa v zmysle Prílohy č. 1 Vyhlášky UJD SR č.431/2011 Z. z. o systéme manažérstva kvality.

* 1. Vyhotovenia

Táto Zmluva je vyhotovená v **2** vyhotoveniach, z ktorých každá Zmluvná strana dostane **jedno** vyhotovenie. Prejav vôle

Zmluvné strany vyhlasujú, že si túto Zmluvu pred je podpisom prečítali, že bola uzavretá podľa ich pravej a slobodnej vôle, určite, vážne, zrozumiteľne a nie v tiesni, ani za nápadne nevýhodných podmienok, že jej obsahu rozumejú a na znak súhlasu ju bez akýchkoľvek výhrad pri plnom vedomí podpisujú.

|  |  |  |
| --- | --- | --- |
| V \_\_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_ V \_\_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_ | | |
| V mene a za Zhotoviteľa: |  | V mene a za Objednávateľa: |
|  |  | **Slovenské elektrárne, a.s.** |
| Meno a priezvisko  Funkcia |  | Meno a priezvisko  Funkcia |
|  |  |  |
| Meno  Funkcia |  | Meno  Funkcia |